מייק שריף

ביוגרפיה

שריף גדל בעספיא, והחל את הקריירה ב-1986 בגיל 7 בתחרות כשרונות צעירים מקומית שממנה המשיך לתוכנית "כוכבי המחר" (תוכנית כישרונות צעירים בשפה הערבית אשר שודרה בערוץ הראשון אשר היה אז ערוץ הטלוויזיה היחיד בישראל). לאחר התוכנית פנה למשפחתו הגיטריסט יהודה קיסר וביקש לקחת את הילד תחת חסותו. המשפחה הסכימה ושריף בעודו בן 7 עבר לתל אביב.
יהודה קיסר הפיק את אלבומיו הראשונים (שלושת האלבומים הראשונים יצאו בשנת 1992) ושימש כאמרגן של שריף. הלהיט שפרסם את שריף היה "בסבוסה" (מהאלבום הראשון), שעד היום הוא השיר הכי מוכר של שריף. מאוחר יותר שריף החליט להחליף אמרגן ועבר למפיק אבי גואטה, שהפיק עבורו ארבעה אלבומים. כעבור זמן קצר לקח תחת חסותו אבי גואטה את הזמרת שרית חדד שרק החלה את הקריירה המוזיקלית שלה, בתור זמרת החימום של שריף.
בין שאר אלבומיו היו "תני לי סימן", "באהבה לאמא" שיצא ב-1994 וכלל את השיר "וואלה מרה" (שיר בערבית, במקור של הזמר הלבנוני מלחם ברכאת), "הופעה חיה בירדן, חלק א\ב" שלמעשה הוקלט באולפן בישראל ולא בהופעה חיה] (לצד אלבומים זהים שיצאו באותה תקופה של אייל גולן, שרית חדד, שימי רון, אבי ביטר, משה כהן ועוד), "נולדתי לשיר", "אהבה תמימה" ו-"שר זוהר ארגוב" (אלבום קאברים לשיריו של זוהר ארגוב שיצא גם בשם "הזוהר לארגוב").
שריף ושרית חדד הקליטו שני דואטים: "לא ראוי לאהבה" (שיר ע"פ לחן טורקי, במקור של הזמרת לינט) ו"שלום חבר" שהוקלט ב-1995 לאחר רצח יצחק רבין. הצלחתו של שריף הייתה גדולה והוא אף הופיע מול מלך ירדן בשנת 1996. 
בתקופה בה החלים שריף משבר בלסת שנגרם לו בתאונת דרכים, הוריו התגרשו. לאחר תקופת ההחלמה המתין שריף במשך כשבעה חודשים עד למועד סיום החוזה בינו לבין גואטה. לאחר סיום החוזה עם גואטה חתם שריף חוזה עם האמרגן מינו בר והוציא את האלבומים "חפלה עם שריף" ו"לאהוב". שיר הנושא באלבום האחרון היה דואט עם זהבה בן. שנה לאחר מכן הוציא את האלבום "לאורך הדרך".
בעקבות תאונת דרכים נוספת שבה נהרג אדם, הורשע שריף בגרימת מוות ברשלנות ונגזרו עליו חמש שנות מאסר, מהן ריצה שלוש בפועל. בתקופה זו בתוכנית ההומור הרצועה דמות הכלב הביעה מחאה לשחרור שריף מהכלא (ושריף אף הופיע באחת התוכניות כשהשתחרר). לאחר שחרורו חזר להופיע תחת אמרגנותו של מינו בר, והוציא את אלבום האוסף "המיטב". שריף גרוש ולו 2 בנות.
ב-2007 הוציא שריף את האלבום "האושר שלי" הכולל את הלהיט "מג'נון" בשיתוף פעולה עם הראפר אבי מסיקה,  ואת השירים "למה את כועסת", "מתגעגע" ו"ג'יני ג'יני" (שיר בערבית, במקור של הזמר הלבנוני ראע'ב עלאמה). 
ב-2008 הוציא שני סינגלים נוספים "ג'מילה", "אוהב אותך".
ב-2009 הוציא סינגלים נוספים "קצת רומנטי", "אני נשבע", "מבולבל". 
ב-2010 הוציא שני סינגלים נוספים "מאמי'לה" ו"את תהיי מלכה".
ב-8 בדצמבר 2010 הוציא שריף את האלבום ה-14 שנקרא "את תהיי מלכה".
ב-2012 עבר שריף לניהולו של האמרגן ישראל בונדק, והוציא דואט עם אתי לוי בשם "גבר בלי מילה" אשר זכה להצלחה רבה.
ב-2013 הוציא שריף שיר מתוך אלבומו החדש שיצא בקרוב ששמו "שריף אוהב", וכן החל לשדר תוכנית רדיו יומית ברדיו 99.5 חם אש.
ב-2014 הסתבך שריף עם עבירת תעבורה ונשפט ל-5 חודשי מאסר, ובנוסף בזמן מאסרו שחרר שריף את אלבומו ה-21 ששמו "אחלה חפלה עם שריף 2", אלבום מחרוזות בעיבודו של אורחן טורק.
ב-2015 הוציא דואט עם דודו אהרון בשם "הכל קורה בתל אביב" אשר כבש את מצעד הפזמונים הישראלי ויצא לאור באלבום טרמינל 3 של אהרון, ובנוסף שיתף פעולה עם האמרגן איל מלכא וחתם על חוזה תחת ניהולו. 
ב-2015 הוציא סינגל חדש, "להרים ת'מצב רוח".
ב-2016 הוציא סינגל חדש, "מחרוזת יאללה חתונה" ולאחר מכן הוציא סינגלים נוסף בשם ״ממשיכה לבד״ ו"לדבר עם העיניים" 
ב-2018 עזב שריף את אייל מלכא ועבר לניהולו של המנהל איתמר כהן.